સૂત્રોના જણાવ્યા અનુસાર કાશ્મીરમાં ‘રાજી’નું શૂટિંગ અવશ્ય થશે. હરિન્દર સિક્કાની કોઇ નોવેલ પર આ ફિલ્મ આધારિત છે, તેનું બેકગ્રાઉન્ડ કાશ્મીર છે. જો સુરક્ષાને લઇ કોઇ મુદ્દો હોત તો મેઘનાએ આ નોવેલ પર ફિલ્મ બનાવવાનંુ ક્યારેય ન કહ્યું હોત. તે આ નોવેલ પર ફિલ્મને કોઇ સેટ પર ક્યારેય શૂટ નહીં કરે. એવું પણ સાંભળવા મળ્યું છે કે કાશ્મીર ઘાટીમાં ‘સાત ખૂન માફ’ અને ‘હૈદર’ જેવી પોતાની ફિલ્મોનાં શૂટિંગ કરી ચૂકેલા વિશાલ ભારદ્વાજ મેઘનાના પિતા ગીતકાર ગુલઝાર અને તેના આખા પરિવારની અત્યંત નજીક છે. કાશ્મીરમાં મેઘનાની ફિલ્મના શૂટિંગ દરમિયાન આલિયાની સુરક્ષા માટે વિશેષ સગવડ તેઓ જ કરી રહ્યા છે. આલિયા આ ફિલ્મને લઇ ખાસ કરીને કાશ્મીર ઘાટીમાં શૂટિંગને લઇ ખૂબ જ ઉત્સાહિત છે. •